Αγαπητοί συνάδελφοι,

Προκειμένου να διευκολυνθείτε να συμμετάσχετε στην Πανευρωπαϊκή Έρευνα για τις ελλείψεις (EAHP Shortages Survey)  που σας έχει αποσταλεί από την Εuropean Association of Hospital Pharmacy (ΕΑΗP), σας προωθούμε το σύνδεσμο  [**https://www.surveymonkey.com/r/38YJK2H**](https://www.surveymonkey.com/r/38YJK2H)  από όπου μπορείτε να συμπληρώσετε απευθείας την ελληνική έκδοση της έρευνας, η οποία παρουσιάστηκε και κατά τη διάρκεια του πρόσφατου συνεδρίου στην Καλαμάτα.

Θα χρειαστείτε περίπου 20-25 λεπτά και όσοι από εσάς έχετε ήδη ολοκληρώσει τη συγκεκριμένη έρευνα (σε αγγλική ή ελληνική έκδοση) δε θα χρειαστεί να την επαναλάβετε, δεδομένου ότι το σύστημα αναγνωρίζει αυτόματα την προηγούμενη συμμετοχή σας.

Οι συμμετοχές είναι ανώνυμες (η EAHP συλλέγει μόνον απαντήσεις ανά χώρα).

Στο τέλος της έρευνας, υπάρχει προαιρετικό κομμάτι δήλωσης στοιχείων, εφόσον επιθυμείτε είτε να εγγραφείτε για να λαμβάνετε απευθείας ενημερώσεις από την EAHP είτε να συμμετάσχετε στην ηλεκτρονική κλήρωση για μία δωρεάν συμμετοχή στο επόμενο συνέδριο της EAHP που θα πραγματοποιηθεί το Μάρτιο του 2019 στη Βαρκελώνη.

Σας ενημερώνουμε ότι καταληκτική ημερομηνία συμπλήρωσης της έρευνας είναι η**11η Ιουνίου 2018** .

**Η συμμετοχή όλων μας είναι άκρως απαραίτητη και πολύ βοηθητική,** δεδομένων των σοβαρών προβλημάτων που όλοι αντιμετωπίζουμε με τις ελλείψεις στα νοσοκομειακά φαρμακεία της χώρας μας, καθώς η μαζική συμμετοχή των φαρμακοποιών από όλα τα κράτη μέλη θα διαφωτίσει τις εκφάνσεις του πολυπαραγοντικού αυτού ζητήματος και μπορεί να οδηγήσει σε αποτελεσματικότερο κεντρικό σχεδιασμό δράσεων πανευρωπαϊκά αλλά και σε εθνικό επίπεδο.

Ευχαριστούμε για τη συνεργασία

Δ.Σ.  ΠΕΦΝΙ